* **Πράγα – Σάλτσμπουργκ – Μόναχο 7 μέρες 29/12/23 – 04/01/24, 07-13.01.24**

**1η Μέρα | Θεσσαλονίκη – Πράγα.**

Συγκέντρωση στο αεροδρόμιο και απευθείας πτήση για Πράγα. Άφιξη και τακτοποίηση στο ξενοδοχείο μας. Στη συνέχεια θα έχουμε ελεύθερο χρόνο για μια πρώτη γνωριμία με τη παλιά πόλη πάντα με την συνοδεία του αρχηγού μας.

**2η Μέρα | Πράγα – Ξενάγηση παλιάς πόλης-– Κρουαζιέρα στον Μολδάβα.**

Πρωινό και ξεκινάμε με την ξενάγηση της παλιάς πόλης. Θα επισκεφτούμε την πλατεία της παλιάς πόλης (Staromestske namesti), το μεσαιωνικό Δημαρχείο με το αστρονομικό ρολόι, το ναό της Παναγίας Τυν, την Εβραϊκή συνοικία, το γοτθικό πύργο της πυρίτιδας, το πανεπιστήμιο του Καρόλου, το θέατρο Νόστιτς, την πλατεία Βενσεσλάβ (Václavské namesti), την εθνική βιβλιοθήκη, το μέγαρο φιλαρμονικής και μετά θα περπατήσουμε στη πέτρινη γέφυρα του Καρόλου στολισμένη με 30 αγάλματα αγίων. Στη συνέχεια σας προτείνουμε δίωρη κρουαζιέρα στο Μολδάβα. Θα επιβιβαστούμε από την όχθη της «Μικρής πλευράς» σε καραβάκι για να θα θαυμάσουμε την μεσαιωνική πόλη και τα ιστορικά κτίρια από μια διαφορετική οπτική γωνία. Το απόγευμα επιστροφή στο ξενοδοχείο. Το βράδυ θα αναχωρήσουμε για το ιστορικό κέντρο της Πράγας για να παρακολουθήσουμε τα φαντασμαγορικά πυροτεχνήματα για την έλευση του καινούργιου χρόνου.

**3η Μέρα | Πράγα – Ξενάγηση Καστρούπολης - Κάρλοβι Βάρι.**

Πρωινό και ξεκινάμε με την ξενάγηση μας στην Καστρούπολη για να επισκεφτούμε το μοναστήρι Στραχόβ, το παλάτι Τσέρνιν, το Λορέτο, το παλάτι Σβαρτσενβέργκ, την Αρχιεπισκοπή της Πράγας, το Προεδρικό μέγαρο, τον Καθεδρικό ναό του Αγίου Βίτου, το ναό του Αγίου Νικολάου κ.α. Στη συνέχεια σας προτείνουμε εκδρομή για την όμορφη λουτρόπολη, το Κάρλοβι Βάρι, που ακούγεται σχεδόν σαν θρύλος στο βορρά, όπου βουνά, δάση και χωριά περνούν από τα μάτια μας στη διαδρομή σαν εικονογραφημένο βιβλίο. Η πανέμορφη λουτρόπολη θα μας εντυπωσιάσει με το πράσινο, τα γάργαρα νερά και τα υπέροχα κτίρια. Επιστροφή αργά το απόγευμα στην Πράγα.

**4η Μέρα** | **Πράγα - Νυρεμβέργη – Μόναχο.**

Πρωινό και αναχώρηση για την πανέμορφη Νυρεμβέργη που συνέδεσε το όνομα της με τη νεότερη ιστορία της Γερμανίας . Άφιξη και περιήγηση στη πατρίδα του ζωγράφου της Αναγέννησης, Άλμπρεχτ Ντύρερ. Στην περιήγηση μας θα δούμε το εντυπωσιακό ιστορικό κέντρο, (που διαρρέει ο ποταμός Ρέγκνιτζ, με τα μεσαιωνικά κτίρια και τα οχυρωματικά έργα που την περιβάλλουν), θα γνωρίσουμε το κτίριο που στέγασε το Συμμαχικό Δικαστήριο του Β΄ Παγκοσμίου πολέμου, την κεντρική πλατεία, το Δημαρχείο και τον εντυπωσιακό Καθεδρικό Ναό. Ελεύθερος χρόνος στην Ostermarkt που είναι η πρώτη μεγάλη υπαίθρια αγορά και που διαθέτει μακρά παράδοση ανά τα χρόνια. Στους περίπου 80 πάγκους της θα μπορέσετε να βρείτε σουβενίρ, είδη κεραμικής, ξύλινα είδη οικιακής χρήσης, βιβλία, κλωστοϋφαντουργικά προϊόντα, & παραδοσιακά γερμανικά γλυκά, κρασί & βέβαια άφθονη μπύρα & λουκάνικα. Συνεχίζουμε για την πόλη του Μονάχου. Άφιξη και τακτοποίηση στο ξενοδοχείο μας. Το βράδυ ελεύθερος χρόνος για μια πρώτη γνωριμία με την πόλη, πάντα με την συνοδεία του αρχηγού μας.

**5η Μέρα** | **Μόναχο – Πανοραμική ξενάγηση πόλης.**

Πρωινό και αναχώρηση για την ξενάγηση μας στην πόλη. Θα δούμε την κεντρική πλατεία Μαριενπλατς με το παλαιό δημαρχείο, το επιβλητικό νέο δημαρχείο με τις 43 καμπάνες και τον κίονα της Παναγίας, με το χρυσό άγαλμά της. Θα συνεχίσουμε με την εκκλησία του Αγίου Πέτρου, η παλαιότερη εκκλησία του Μονάχου. Θα διασχίσουμε την Βικτουαλιενμαρκτ, μία ανοιχτή αγορά εδώδιμων ειδών με προϊόντα από όλο τον κόσμο. Θα δούμε στην εκκλησία του Αγίου Ιωάννη Νέπομουκ, ένα από τα αντιπροσωπευτικότερα δείγματα της αρχιτεκτονικής μπαρόκ και σπίτι των αδελφών Ασσαμ, την εκκλησία του Αγίου Μιχαήλ και αμέσως μετά στον καθεδρικό ναό της Παρθένου Μαρίας με τους χαρακτηριστικούς τρούλους ύψους 99 μέτρων! Προχωράμε στην Προμενάντεπλατς και στον ιστορικό Ναό του Σωτήρος (Salvatorkirche), ο οποίος το 1828 είχε παραχωρηθεί από το βασιλιά Λουδοβίκο Α΄ στον Ελληνισμό της πόλεως. Ακολουθεί η Τεατίνερστρασσε (πεζόδρομος με καταστήματα) και η Οντεόνσπλατς, συνεχίζουμε στη Ρέσιντεντςστρασσε και την πλατεία Μαξιμιλιανού Ιωσήφ, του πρώτου βασιλιά της Βαυαρίας. Εδώ βρίσκεται η κεντρική είσοδος του χειμερινού παλατιού (ρεσιντέντς) και του νεοκλασικού ρυθμού κτίριο της Όπερας του Μονάχου. Θα συνεχίσουμε με το Χόφμπροιχαους, από τις γνωστότερες μπυραρίες του Μονάχου, η οποία βρίσκεται στην ιδιοκτησία της Βαυαρικής κυβέρνησης και προχωρώντας θα βρεθούμε στο σπίτι, όπου ο Μότσαρτ το 1780 έγραψε την όπερα της Ιδομενέας. Τελειώνουμε την ξενάγηση στην πλατεία Μαριενπλατς απ’ όπου ξεκινήσαμε. Ελεύθερος χρόνος για να απολαύσετε τον περίπατό σας στους δρόμους της πόλης και στη Χριστουγεννιάτικη αγορά της πόλης. Το βράδυ σας προτείνουμε επίσκεψη σε παραδοσιακή μπυραρία για να δοκιμάσετε ψητά λουκάνικα και μπύρα.

**6η Μέρα** | **Μόναχο - Σάλτσμπουργκ – Ζάγκρεμπ.**

Πρωινό και αναχώρηση για το Σάλτσμπουργκπου το όνομά του σημαίνει ‘’ Κάστρο του αλατιού ΄΄. Άφιξη και ξεκινάμε την περιπατητική μας ξενάγηση στην ωραιότερη ΄΄μικρή΄΄ πόλη της Αυστρίας. Θα δούμε το παλάτι Μιραμπέλ με τους υπέροχους κήπους του, τον υπέροχο Καθεδρικό ναό, το αβαείο του Αγίου Πέτρου, την μικρή όπερα, το σπίτι – μουσείο του Μότσαρτ και φυσικά την οδό Γκετράιντε-γκάσσε , με τα καλοδιατηρημένα αρχοντικά, τον Πύργο Γκλόκενσπιλ με τις 35 καμπάνες, όπως επίσης καθολικές εκκλησίες απαράμιλλης ομορφιάς, το ποτάμι Ζάλτσαχ με τα κομψά του γεφύρια, το κάστρο, τις κατακόμβες, τον παραδοσιακό νερόμυλο με το φούρνο του, τις ηγεμονικές και επισκοπικές κατοικίες, τα κτίρια μουσικών θεσμών με αφιερώσεις στον αυστριακό διευθυντή ορχήστρας Χέρμπερτ φον Κάραγιαν (1908-1989), τις πλατείες με τους πάγκους και τα παζάρια κ.ά. Στη συνέχεια ελεύθεροι στο ιστορικό κέντρο με τα δεκάδες καφέ και εστιατόρια. Σας προτείνουμε να ανεβείτε στο Κάστρο του «Αλατιού», όπως λέγεται στα γερμανικά, απ’ όπου θα έχετε μία υπέροχη πανοραμική θέα της πόλης. Έπειτα συνεχίζουμε για την πόλη του Ζάγκρεμπ. Άφιξη και τακτοποίηση στο ξενοδοχείο μας.

**7η Μέρα | Ζάγκρεμπ- Θεσσαλονίκη**.

Πρωινό και αναχώρηση από το Ζάγκρεμπ για Θεσσαλονίκη με διέλευση Νις , Βελιγραδίου, Νόβισαντ και Σκοπιανών συνόρων πάντα με ενδιάμεσες στάσεις. Άφιξη αργά το βράδυ στην Θεσσαλονίκη.

**Σημείωση: Στις 07/01/24 το πρόγραμμα πραγματοποιείται από την Μπρατισλάβα**

|  |  |  |  |  |  |  |
| --- | --- | --- | --- | --- | --- | --- |
| **Πράγα - Σάλτσμπουργκ - Μόναχο 7 μέρες** | | | | **Αναχωρήσεις: 29/12/23 & 07/01/24 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο** | **Επιβ. Μονόκλινου** | **Γενικές Πληροφορίες** |
| Hotels | 3\* - 4\* | Πρωινό | 523€ | 459€ | 130€ | Πτήσεις με την Aegean Airlines & Air Explore: Aegean Airlines: 29/12/23: Θεσσαλονίκη - Πράγα: 19:00 - 19:45 (Air Explore) 07/01/24 : Θεσσαλονίκη - Μπρατισλάβα: 22:00 - 22:50 |
|
|
|
| **Στη τιμή περιλαμβάνονται:** Αεροπορικά εισιτήρια με την Aegean & την AirExplore: Η Aegean Airlines περιλαμβάνει: 1 αποσκευή 23Kg. και 1 προσωπικό αντικείμενο 8 kg. Η AirExplore περιλαμβάνει 20kg βαλίτσα και 5kg χειραποσκευή 55x40x20. Έξι (6) διανυκτερεύσεις σε ξενοδοχεία 3\* - 4\*. Πλούσιο πρωινό καθημερινά. Μεταφορές με πολυτελή λεωφορεία, σύμφωνα με το πρόγραμμα. Περιηγήσεις και ξεναγήσεις, όπως αναφέρονται στο αναλυτικό μας πρόγραμμα. Έμπειρος αρχηγός - συνοδός του γραφείου μας. Ασφάλεια αστικής ευθύνης & Ιατροφαρμακευτική περίθαλψη. **Δεν περιλαμβάνονται:** Φόροι αεροδρομίων και επίναυλος καυσίμων: 85€ κατά άτομο. Δημοτικοί φόροι. Επιπλέον γεύματα, ποτά , διασκεδάσεις. Είσοδοι σε μουσεία , πάρκα. Ότι δεν αναφέρεται στο αναλυτικό μας πρόγραμμα ή αναγράφεται ως προαιρετικό. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|